Juraski küla asub Võru - Luhamaa maantee ääres, enne  Vastseliinat paremal pool tee ääres. Juraski küla kuulus kunagi Tsorona mõisa alla. Küla asub looduslikult kaunis kohas. Paljude majapidamiste juures on algselt looduslikud, hiljem süvendatud tiigid, millede mõõtmed on küllaltki väikesed. Algselt olid põllumaad killustatud kraavide ja võsadega. 1974.-1975. a. viidi Juraski külas Vastseliina sovhoosi poolt läbi maaparandustööd, mille käigus põllumaad massiivistati. Seisuga 1. veebr. 1998.a. elab Juraski külas 55 inimest ja seal on 17 majapidamist ja 3 tegevtalu (  Kivilo, Ojamets, Hinn ).